Il-Kummissarju tal-Istandards tal-Ħajja Pubblika George Hyzler ħeles l-MP Nazzjonalista Karol Aquilina mill-akkużi li rrifletta ħażin fuq il-Parlament billi saq b'mod perikoluż, injora ordnijiet tal-Pulizija u baqa' għaddej fuq dawl tat-traffiku aħmar. Dan ħabbru llum fi stqarrija fejn qal li wasal għal din il-konklużjoni wara li Aquilina kien liberat mill-istess akkużi fil-Qorti. Fid-29 ta' Settembru, Aquilina ġie lliberat minn kull akkuża kontrih fil-Qorti wara li f'Mejju, hu kien tressaq il-Qorti akkużat b'sewqan perikoluż b'rabta ma' dak li seħħ f'Ġunju meta hu kien fi triqtu għall-Parlament. Aqra aktar: Karol Aquilina ma jinstabx ħati dwar sewqan perikoluż F'Ġunju 2019, Aquilina kien qed isuq lejn il-Parlament meta nqabad bejn żewġ karozzi li kienu qed jiġu eskortati mill-Pulizija. Dan l-inċident inqabad fuq fimat li spiċċa f'idejn il-preżentatur Karl Stagno Navarra tal-programm televiżiv "Pjazza". Il-filmat intwera fuq il-programm f'Mejju 2020 u ftit wara li seħħ dan, Stagno Navarra rrapporta l-każ lill-Kummissarji għall-Istandards u lill-Pulizija. Wara dan, persuna bl-isem ta' Joe Cardona għamel rapport simili għand il-Kummissarju. X'qal il-Kummissarju Hyzler? Il-Qorti kienet qalet li l-filmat li ntwera fuq 'Pjazza' kien immanipulat u żiedet tgħid li Aquilina kien mexa mar-regoli tat-traffiku "Kien l-aġir tal-Pulizija partikolarment il-manuvrar ripetut minn karreġġata għall-oħra u skambjar ta' pożizzjonijiet tagħhom iżjed u iżjed meta l-ebda persuna ma kienet qed tiġi skortata iżda kienu qed jiġu skortati biss vetturi [...]) aġir ripetut li addirittura huwa reminixxenti ta' wirja tal-piloti tar-Red Arrows fuq l-art, kien xi ftit sproporzjonat u seta' ħoloq perikolu bla bżonn għas-sewwieqa li kienu għaddejjin mit-triq," ikkwota l-Kummissarju mis-sentenza tal-Qorti. Hyzler semma' wkoll li fil-filmat jidher biċ-ċar uffiċjali bil-high visibility jackets jagħmlu sinjali biex is-sewwieqa jibqgħu għaddejjin minkejja li d-dawl kien aħmar. "Mhux ċar jekk is-Sur Stagno Navarra naqas milli josserva sew il-filmat tiegħu stess, jew inkella għażel li jinjora din l-evidenza meta allega li l-Onor. Aquilina "saħansitra jibqa' għaddej fuq traffic lights mixgħulin ħomor"," stqarr il-Kummissarju. Hu wissa li persuna li konxjament tagħmel dikjarazzjoni falza quddiem awtorità pubblika jew rapport falz lill-Pulizija kontra persuna oħra qed tesponi ruħha għal akkużi ta' reat kriminali. Rigward ir-rapport ta' Cardona, il-Kummissarju qal li "mhuwiex qed jiddubita mill-intenzjonijiet tiegħu għaliex huwa sempliċiment jirrepeti dak li qal is-Sur Stagno Navarra fuq il-programm televiżiv tiegħu". Hyzler qal ukoll li m'hemmx evidenza li Aquilina invoka il-privileġġ parlamentari kif semmiet il-midja u semma' Cardona fl-ilment tiegħu. Madanakollu, hu qal li fix-xhieda ta' pulizija quddiem il-Qorti tal-Maġistrati, meta ntalab jattendi d-depot, Aquilina rrifjuta u qallu biex ikellem l-Ispeaker. Milli jidher, din il-kwistjoni waqfet hemm. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6184dc8863d89_rand.td-a-rec-img{text-align:left}.td_uid_3_6184dc8863d89_rand.td-a-rec-img img{margin:0 auto 0 0}